partialtrykk
Store norske leksikon,Realfag,Fysikk,Varme- og stofflære
Partialtrykk er det trykket som en enkelt gass i en gassblanding ville hatt om den alene fylte det tilgjengelige rommet. Betegnes p: for eksempel betyr p O2 partialtrykket av oksygen.
Et volum som er oppfylt av en blanding av forskjellige gasser, vil ha et totalt gasstrykk som er lik summen av trykket for hver enkelt gass (x) i det samme volumet. Dette kalles ofte Daltons lov om partialtrykk, og ble funnet av John Dalton i 1801.Volumandelen kalles ofte fraksjon (Fx). I atmosfærisk luft er oksygenfraksjonen FO2 = 0,21 eller 21 prosent. Når man kjenner totaltrykket, som i dette eksempelet er barometertrykket (pB), kan man beregne oksygenets partialtrykk:pO2 = FO2 · pB Les mer i Store norske leksikon atmosfæren gass luft